Predkladacia správa

Predkladaný materiál „Súbor nástrojov a opatrení na zabránenie neodôvodnenému nárastu cien v súvislosti so zavedením eura v SR“ bol spracovaný na základe  uznesenia vlády SR č. 290 zo dňa 7. mája 2008,  ktorým bolo v bode B. 4. uložené ministrovi financií a ministrovi hospodárstva v spolupráci s ministerkou pôdohospodárstva, ministrom dopravy, pôšt a telekomunikácií a ministrom zdravotníctva predložiť na rokovanie vlády do 1. júla 2008 návrh systémových opatrení k eliminácií rizík vyplývajúcich z možného špekulatívneho zvyšovania cien tovarov a služieb v súvislosti s prechodom na spoločnú európsku menu.

	Predkladaný materiál obsahuje nové znenie materiálu, v rámci ktorého boli zapracované pripomienky k pôvodnému zneniu, ktoré bolo prerokované na zasadnutí vlády SR dňa 2. júla 2008. Zapracované pripomienky sa týkali predsedu, členov a kompetencií cenovej rady.